Charro!

Charro! é un filme estadounidense de 1969 dirixido, producido e escrito por Charles Marquis Warren. Está protagonizado por Elvis Presley e foi rodado no Apacheland Movie Ranch e Old Tucson Studios, en Arizona. Este foi o único filme de Presley no cal non cantou en pantalla, e tampouco contou con ningunha canción, agás o tema principal, que foi interpretado nos créditos iniciais. Tamén foi o único filme no que Presley levou barba. O filme foi adaptado á novela por Harry Whittington.Bridges, Ben. "Harry Whittington." www.benbridges.com.uk. Consultado o 9 de decembro de 2016.De Jong, Gerrit. "Original Books Adapted Into Elvis Presley’s Movies."  www.elvisechoesofthepast.com. Consultado o 9 de decembro de 2016.

Ina Balin, Victor French, Barbara Werle e Solomon Sturges forman parte do elenco. Foi o derradeiro filme do director Charles Marquis Warren. Tamén foi o único filme de Presley distribuído por National General Pictures. O filme obtivo beneficios, mais non foi un grande éxito, e segue a ser unha das películas menos vistas de Presley a pesar de ser considerada entre as súas mellores en canto a unha actuación "directa" (non musical).

 Personaxes 
 Elvis Presley como Jess Wade
 Ina Balin como Tracey Winters
 Victor French como Vince Hackett
 Barbara Werle como Sara Ramsey
 Solomon Sturges como Billy Roy Hackett
 Lynn Kellogg como Marcie
 Paul Brinegar como Opie Keetch
 Harry Landers como Heff
 Tony Young como Tenente Rivera
 James Almanzar como Sheriff Ramsey
 James Sikking como Gunner

 Notas 

Categoría:Filmes de 1969
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Charles Marquis Warren
Categoría:Filmes ambientados en México
Categoría:Filmes de 1969 con versión en galego